

**University of East Sarajevo**

**Economic institute of University of East Sarajevo**

**Alekse Šantića3,Pale 71240, Bosnia and Herzegovina**

**Br: 09-11-10/18**

**Pale-Bijeljina-Brčko, 09.11.2018 godine**

**Predmet**: Poziv za učešće u programu permanentnog obrazovanja:Pilot projekat „***ZNAČAJ I MOGUĆNOSTI REALIZACIJE ISTRAŽIVANJA FINANSIJSKA PISMENOST U SAVREMENIM USLOVIMA“-Evaluacija koristi za preduzeća i građane na primjeru OVB***“-

Poštovane koleginice i kolege,

Ekonomski institut Univerziteta u Istočnom Sarajevu pokreće Program cjeloživotnog učenja s ciljem da omogući mladim obrazovnim kadrovima stručna usavršavanja koja će im pomoći u iznalaženju posla i razvoju karijere.Kao prvi promotivni program izabrali smo Pilot projekat „***ZNAČAJ I MOGUĆNOSTI REALIZACIJE ISTRAŽIVANJA FINANSIJSKA PISMENOST U SAVREMENIM USLOVIMA“-Evaluacija koristi za preduzeća i građane na primjeru OVB***“-, u okviru koga ćemo edukovati nezaposlene , ali i zaposlene, ekonomiste da se osposobe za finansijske savjetnike.

**Primarni ciljevi Programa su**:

1. Usvajanje savremenih znanja iz područja finansiranja u potrebnom i dovoljnom sadržaju i obimu koji kandidate kvalifikuje za profesionalno pružanje usluga finansijskog savjetovanja, i
2. Prezentacija metodologije edukacije i iskustva najreferentnijih partnera u ovoj oblasti - Obrazovanje u okviru ovog Programa radimo u saradnji sa OVB Holding AG, multinacionalnom kompanijom koja ima operacije u 14 zemalja u Evropi sa cca 3.500.000 klijenata i cca 5000 finansijskih savjetnika, i predstavlja najreferentniju poslovnu strukturu u ovoj oblasti u Evropi

U toku 2018 ovaj Program ćemo realizovati u Palama, Bijeljini i Brčkom , u okviru Organizacionih jedinica Univerziteta u Istočnom Sarajevu sa po 50-70 polaznika, s tim da je plan da se u 2019 Program proširi na Republiku Srpsku u cjelini, Federaciju BiH ( u saradnji sa Ekonomskim fakultetom u Sarajevu) i Srbiju ( u saradnji sa Ekonomskim fakultetom u Beogradu), jer je Ekonomski institut u fazi pregovora o strateškom partnerstvu sa OVB Holding AG za područje Zapadnog Balkana.

Prvi kurs edukacije će se održati na Ekonomskom fakultetu Pale 17-18 novembra po programu koji dostavljamo u prilogu.Partner za realizaciju ovog kursa je OVB Slovačka.

Predlažemo Vam da budete aktivan sudionik u realizaciji ovog Programa, u prvoj fazi kao slušalac,a kasnije, u zavisnosti od interesovanja i nivoa kompetencija i kao trener-instruktor i/ili finansijski savjetnik u saradničkoj mreži OVB Holding AG. . U prilogu poziva Vam šaljemo Program i obrazac prijave za učešće. Nadamo se da ćete prepoznati mogućnosti koje ovaj Program generiše za razvoj karijere i stabilan ekonomoski položaj.

Kao društveno odgovorna institucija potrudili smo se da prve tri edukacije organizujemo bez naknade.Spremni smo da pored ekonomista u ovaj program uključimo i druge profile visokoobrazovanih kadrova s tržišta rada , što podrazumijeva odgovarajuću predpripremu.

KONTAKT:

1. Tuševljak Spasoje, rukovodilac Programa: 065/90-90-30; i 0038163/518-273 , tusevljakspasoje@gmail.com
2. Rašević Jovana, sekretar Programa:065/245-671; jovanarasevic@gmail.com

U očekivanju uspješne saradnje srdačno i prijateljski vas pozdravljamo,

Za Ekonomski institut Univerziteta u Istočnom Sarajevu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof. dr Spasoje Tuševljak, rukovodilac Instituta